标题：862年
中国纪年
862年，唐懿宗昭圣惠孝皇帝咸通三年
历史大事
敕长安两街四寺置戒坛度僧
懿宗崇佛，怠于政事，即位以来，于宫中设讲席，自唱经，抄录佛经；数次巡视京城诸寺院，施舍无度；还在咸泰殿筑坛为内宫寺尼受戒，两街僧、尼皆入宫参加受戒仪式。咸通三年（八六二）四月，懿宗敕令左、右街四寺（慈恩寺、荐福寺、西明寺、庄严寺）各置戒坛，度僧、尼三至七日。
蔡京奏罢安南戍兵
咸通三（八六二）二月，唐廷以南诏屡犯安南（今越南河内），征发诸道兵三万人戍守之。五月，岭西（今广西南宁）节度使蔡京忌安南经略使蔡袭立功，奏称边防无虞，安南戍兵虚费衣粮，馈运艰难，请罢兵各归本道。朝廷准许。蔡袭屡上奏言群蛮伺探日久，不可无备，请求留五千戍兵，朝廷当政者不听。
武宁军乱
武宁（今江苏徐州）前任节度王智兴擅募勇悍之士二千人，号银刀、雕旗、门枪、挟马等七军，每月以三百人轮番卫戍节度使府。其后节度使多为文臣，其兵渐骄，小不如意，即众起喧哗，驱逐主帅，要求赏赐。新任节度使温璋治军严明，武宁骄兵惧之。温璋安抚士卒，而骄兵始终猜疑。咸通三年（八六二）七月。骄兵哗乱，驱逐温璋。朝廷知璋无辜，八日，以璋为邠宁（今陕西彬县）节度使；以浙东（今浙江绍兴）观察使王式为武宁节度使。
南诏再陷交趾
咸通三年（八六二）十一月，南诏率群蛮五万人再犯安南（今越南河内）。都护蔡袭告急，敕发荆南、湖南两道兵二千人，桂管（今广西桂林）义征子弟三千人，奔赴邕州，由岭西节度使郑愚统辖增援。十二月，南诏围攻交趾城，蔡袭据城坚守，再求增兵。敕发山南东（今湖北襄樊）弓箭手千人赴援。四年正月，救兵未至，而交趾城已陷落。蔡袭左右皆死，袭徒手力战，身中十箭，遂溺海而死。幕僚樊绰携都护印浮富良江走免。荆南将元惟德率将士四百人战死。南诏留兵二万，使其将思缙守交趾。附近夷獠皆归附南诏。敕诸道兵退还，分保岭西。
蔡袭为安南经略使
咸通三年（八六二）二月，南诏兵再进犯安南（今越南河内），经略使王宽屡上奏告急。诏以前湖南观察使蔡袭代宽为安南经略使。命许、滑、徐、汴、荆、襄、潭、鄂等道共出兵三万人，由蔡袭统辖赴安南抵御南诏。南诏闻唐兵强盛，遂退走。
蔡京为荆襄以南宣慰安抚使
左庶子蔡京，性贪虐多诈，宰相皆以京有吏才。咸通三年（八六二）二月，宰相以南诏、群蛮屡扰边，奏请以蔡京制置岭南军事。三月，蔡京还长安，言岭南事宜称旨，懿宗以京为荆襄以南宣慰安抚使。
蔡京奏请分岭南为东、西两道
岭南旧分五管：广（今广东广州）、桂（今广西桂林）、邕（今广西南宁）、容（今广西容县）、安南（今越南河内），皆隶属岭南节度使。咸通三年（八六二）四月，荆襄以南宣慰安抚使蔡京奏请分岭南为两道节度，懿宗准奏。五月，敕以广州为东道节度，邕州为西道节度。割桂管龚（今广西平南）、象（今广西象州东北）二州，容管藤（今广西藤县）、严（今广西来宾东）二州隶属邕州。以岭南节度使韦宙为东道节度使，以蔡京为西道节度使。
王式诛武宁骄兵
咸通三年（八六二）七月，武宁（今江苏徐州）骄兵作乱，驱逐节度使温璋。懿宗诏以浙东观察使王式为武宁节度使。时式率忠武（今河南许昌）、义成（今河南滑县）两军千余人镇压裘甫起义，仍在浙东。懿宗即命式率忠武、义成军赴武宁。骄兵闻讯甚惧。八月，式至大彭馆（今徐州城外），骄兵派人出城迎谒。式入城就任三日，宴忠武、义成两军将士，欲遣还镇。两镇将士皆披甲执兵，式遂命围骄兵，皆诛杀，银刀都将邵泽等数千人尽死。
敕减武宁节度兵额
咸通三年（八六二）八月，王式诛武宁骄兵数千人。廿八日，懿宗以武宁屡为兵乱，敕减节度兵额，置徐州团练使。隶属兖海（今山东兖州）节度使；以濠州（今安徽凤阳东北）改隶淮南道（今江苏扬州）；于宿州（今江苏）置宿泗都团练观察使。留武宁将士三千人守徐州，其余皆分隶兖海和宿泗。
蔡京苛政被逐
岭南西道（今广西南宁）节度使蔡京为政苛虐，设炮烙之刑，军民愤怒。咸通三年（八六二）八月，邕州将士驱逐蔡京。京奔藤州（今广西藤县），伪作朝廷敕书及攻讨使印，召募乡丁及土军回攻邕州。其乌合之众，一触即溃。遂逃依桂州，桂州人拒而不纳。京无路可投。朝廷闻讯，敕赐其自尽。以桂管观察使郑愚为岭西节度使。
樊绰撰《蛮书》
咸通三年（八六二）二月，樊绰随安南经略使蔡袭赴任后，奉命深入南诏侦查虚实。四年正月，南诏攻陷交趾，蔡袭身亡，绰携都护印浮富良江走免。次年六月，绰受任夔州都督府长史，访问黔、泾、巴、夏四邑民族情况。在实地调查的基础上，他参考前人著作（袁滋《云南记》等），撰成《蛮书》十卷，又名《云南志》、《云南史记》、《南蛮书》等。该书系现今仅存唐人有关云南地区专著，是研究南诏及邻近各国历史的主要文献，史料价值极高。原书已佚，今本系从《永乐大典》辑出。现通行本有一九六二年中华书局出版向达《蛮书校注》；一九八五年中国社会科学出版社出版赵吕甫《云南志校释》。
通鉴记载
懿宗昭圣恭惠孝皇帝上咸通三年（壬午，公元八六二年） 
春，正月，庚寅朔，群臣上尊号曰睿文明圣孝德皇帝。赦天下。 
以中书侍郎、同平章事蒋伸同平章事，充河中节度使。 
二月，棣王惴薨。 
南诏复寇安南，经略使王宽数来告急，朝廷以前湖南观察使蔡袭代之，仍发许、滑、徐、汴、荆、襄、潭、鄂等道兵各三万人授袭以御之。兵势既盛，蛮遂引去。邕管经略使段文楚坐变更旧制，左迁威卫将军、分司。 
左庶子蔡京，性贪虐多诈，时相以为有吏才，奏遣制置岭南事。三月，京还，奏事称旨，复以京权知太仆卿，充荆襄以南宣慰安抚使。 
夏，四月，己亥朔，敕于两街四寺各置戒坛，度人三七日。上奉佛太过，怠于政事，尝于咸泰殿筑坛为内寺尼受戒，两街僧、尼皆入预；又于禁中设讲席，自唱经，手录梵夹；又数幸诸寺，施与无度。吏部侍郎萧亻放上疏，以为：“玄祖之道，慈俭为先；素王之风，仁义为首，垂范百代，必不可加。佛者，弃位出家，割爱中之至难，取灭后之殊胜，非帝王所宜慕也。愿陛下时开延英，接对四辅，力求人瘼，虔奉宗祧。思缪赏与滥刑，其殃必至；知胜残而去杀，得福甚多。罢去讲筵，躬勤政事。”上虽嘉奖，竟不能从。 
岭南旧分五管，广、桂、邕、容、安南，皆隶岭南节度使；蔡京奏请分岭南为两道节度，从之。五月，敕以广州为东道，邕州为西道，又割桂管龚、象二州，容管藤、岩二州隶邕管。寻以岭南节度使韦宙为东道节度使，以蔡京为西道节度使。 
蔡袭将诸道兵在安南，蔡京忌之，恐其立功，奏称：“南蛮远遁，边徼无虞，武夫邀功，妄占戍兵，虚费馈运。盖以荒陬路远，难于覆验，故得肆其奸诈。请罢戍兵，各还本道。”朝廷从之。袭累奏称群蛮伺隙日久，不可无备，乞留戍兵五千人。不听。袭以蛮寇必至，交趾兵食皆阙，谋力两穷，作十必死状申中书。时相信京之言，终不之省。 
秋，七月，徐州军乱，逐节度使温璋。初，王智兴既得徐州，募勇悍之士二千人，号银刀、雕旗、门枪、挟马等七军，常以三百馀人自卫，露刃坐于两庑夹幕之下，每月一更。其后节度使多儒臣，其兵浸骄，小不如意，一夫大呼，其众皆和之，节度使辄自后门逃去。前节度使田牟至与之杂坐饮酒，把臂拊背，或为之执板唱歌。犒赐之费，日以万计，风雨寒暑，复加劳来，犹时喧哗，邀求不已。牟薨，璋代之，骄兵素闻璋性严，惮之。璋开怀慰抚，而骄兵终怀猜忌，赐酒食皆不历口，一旦，竟聚噪而逐之。朝廷知璋无辜，乙亥，以璋为邠宁节度使，以浙东观察使王式为武宁节度使。 
以前西川节度使、同平章事夏侯孜为左仆射、同平章事。 
忠武、义成两军从王式讨裘甫者犹在浙东，诏式帅以赴徐州，骄兵闻之，甚惧。八月，式至大彭馆，始出迎谒。式视事三日，飨两镇将士，遣还。既擐甲执兵，命围骄兵，尽杀之，银刀都将邵泽等数千人皆死。甲子，敕以徐州先隶淄青道，李洧自归，始置徐海使额。及张建封以威名宠任，特帖濠、泗二州。当时本以控扼淄青、光蔡。自寇孽消弭，而武宁一道职为乱阶。今改为徐州团练使，隶兖海节度。复以濠州归淮南道，更于宿州置宿泗都团练观察使。留将士二千人守徐州，馀皆分隶兖、宿。且以王式为武宁节度使，兼徐、泗、濠、宿制置使。委式与监军杨玄质分配将士赴诸道讫，然后将忠武、义成两道兵至汴滑，各遣归本道，身诣京师。其银刀等军逃匿将士，听一月内自首，一切勿问。 
岭南西道节度使蔡京为政苛惨，设炮烙之刑，阖境怨之，遂为邕州军士所逐，奔藤州，诈为敕书及攻讨使印，募乡丁及旁侧土军以入邕州。众既乌合，会辄溃败，往依桂州，桂州人怨其分裂，不纳。京无所自容。敕贬崖州司户，不肯之官，还，至零陵，敕赐自尽。以桂管观察使郑愚为岭南西道节度使。 
冬，十月，丙申朔，立皇子佾为魏王，侹为凉王，佶为蜀王。 
十一月，立顺宗子缉为蕲王，宪宗子愤为荣王。 
南诏帅群蛮五万寇安南，都护蔡袭告急，敕发荆南、湖南两道兵二千，桂管义征子弟三千，诣邕州受郑愚节度。 
岭南东道节度使韦宙奏：“蛮寇必向邕州，若不先保护，遽欲远征，恐蛮于后乘虚扼绝饷道。”乃敕蔡袭屯海门，郑愚分兵备御。十二月，袭又求益兵，敕山南东道发弩手千人赴之。时南诏已围交趾，袭婴城固守，救兵不得至。 
翼王弹薨。 
是岁，嗢末始入贡。嗢末者，吐蕃之奴号也。吐蕃每发兵，其富室多以奴从，往往一家至十数人，由是吐蕃之众多。及论恐热作乱，奴多无主，遂相纠合为部落，散在甘、肃、瓜、沙、河、渭、岷、廓、叠、宕之间。吐蕃微弱者反依附之。